ایران سوسیال گوونلیک یاتیریم فیرماسی (شستا) ایله تورکیه‌دن ایکی اؤزل شیرکت آراسیندا 95 میلیون دلار دگرینده 3 آنلاشما ایمضالاندی.
تهراندا گئچیریلن ایمضا مراسیمینه، تورک طرفی آدینا مافین وئست مودورو فیرات ییلماز، ایران طرفی آدینا شستا باش مودورو سید رضا نوروززاده و خرمشهر میلت وکیلی عبدالله سامری قاتیلدی.
مراسیمده، 10 میلیون د‌لار دیرینده بیر کاتاماران یولچو گمی‌سی ساتیشی، 70 میلیون د‌لارلیق صبا تجاری بیناسی‌نین تورک اینشات فیرماسی طرفین‌دن تیکیمی ایله خرمشهر‌دکی اروندان گمی یاپیم تاسیسی‌نین تورک شیرکتی طرفین‌دن یاپیم و اوناریمینی قابسایان 15 میلیون دگرینده بیر آنلاشما ایمضالاندی.
مراسیمده دانیشان مافین وئست مودورو ییلماز، تورکیه و ایران آراسیندا مختلیف ساحه‌لرده تیجاری ایلیشکی‌لری گلیشدیره‌رک ایرانین، تورکیه و آوروپا بازارینا آچیلان قاپی‌سی اولماغی آماجلادیق‌لارینی ایفاده ائتدی.
شستا باش مودورو نوروززاده ده تورک شیرکت‌لرله پتروشیمی و لاستیک اوره‌تیمی کیمی احتیاج‌لاری اولان دیگر ساحه‌لرده ده ایش بیرلیگی ائتمک ایستدیک‌لرینی قید ائتدی.
خرمشهر میلت وکیلی سامری ایسه اروندان گمی یاپیم تاسیسی‌نین خرمشهرده اولدوغونا دقت چئکه‌رک،
"خرمشهر، گمی یاپیمی قونوسوندا گئنیش بیر پتانسیله صاحب. خرمشهر خالقی اولا‌راق تورکیه ایله ائدیلن بو اؤنم‌لی آنلاشمانی چوخ اؤنمسه‌ییر و دستکله‌ییریک" دئیه دانیشدی.
